ಪ್ರಮುಖ ಲೇಖನ: ಡಿಎನ್ಎ
</br>ಡೈಆಕ್ಸಿರೈಬೊ ನ್ಯೂಕ್ಲಿಯಿಕ್ ಆಮ್ಲ ಇಂದು ತಿಳಿದ ಎಲ್ಲಾ ಜೀವಿಗಳ ಬೆಳವಣಿಗೆ ಮತ್ತು ಕಾರ್ಯನಿರ್ವಹಣೆಯ ಅನುವಂಶಿಕತೆಯ ಮಾಹಿತಿಯನ್ನು ಹೊಂದಿದ ಒಂದು ನ್ಯೂಕ್ಲಿಯಿಕ್ ಆಮ್ಲ. ಈ ಅನುವಂಶಿಕ ಮಾಹಿತಿ ಇರುವ ಡಿಎನ್‌ಎ ಭಾಗಕ್ಕೆ ವಂಶವಾಹಿ ಎಂದು ಕರೆಯಲಾಗಿದೆ. ಹಾಗೆಯೇ ಇತರ ಡಿಎನ್ಎ ಸರಣಿಗಳಿಗೆ ರಾಚನಿಕ ಕೆಲಸಗಳಿವೆ ಅಥವಾ ಅವು ಅನುವಂಶಿಕ ಮಾಹಿತಿ ಬಳಸುವುದನ್ನು ನಿಯಂತ್ರಿಸುತ್ತವೆ. ಡಿಎನ್ಎ ನ್ಯೂಕ್ಲಿಯೊಟೈಡ್‌ಗಳೆಂಬ ಸರಳ ಘಟಕಗಳಿರುವ ಎರಡು ಉದ್ದನೆಯ ಪಾಲಿಮರ್‌ಗಳನ್ನು ಒಳಗೊಂಡಿದೆ. ಇದರ ಬೆನ್ನೆಲುಬಾಗಿ ಈಸ್ಟರ್ ಬಾಂಡ್‌ನಿಂದ ಬಂಧಿತವಾದ ಸಕ್ಕರೆ ಮತ್ತು ಪಾಸ್ಪೇಟ್ ಗುಂಪು ಇವೆ. ಎರಡು ಎಳೆಗಳು ವಿರುದ್ಧ ದಿಕ್ಕಿನಲ್ಲಿರುತ್ತವೆ ಹೀಗಾಗಿ ಇವನ್ನು ಪ್ರತಿ-ಸಮಾಂತರ ಎಂದು ಕರೆಯಲಾಗಿದೆ (ಪ್ರತಿ-ಸಮಾಂತರ ಜೋಡಣೆಗೆ ಚಿತ್ರ ನೋಡಿ). ಬೆನ್ನಲಿಬಿನೊಂದಿಗೆ ನಾಲ್ಕು ನ್ಯೂಕ್ಲಿಯೋಬೇಸ್‌ಗಳ ಸರಣಿ ಮಾಹಿತಿಯನ್ನು ಸಂಕೇತಿಸುತ್ತದೆ. ಡಿಎನ್ಎ ಭಾಗವು ಓದುವುದರೊಂದಿಗೆ, ಸಂಬಂಧಿತ ನ್ಯೂಕ್ಲಿಯಿಕ್ ಆಮ್ಲ, ಆರ್‌ಎನ್ಎ ಲಿಪ್ಯಂತರ (ಮತ್ತು ಅನುವಾದ) ಎಂದು ಕರೆಯಲಾದ ಪ್ರಕ್ರಿಯೆಯಲ್ಲಿ ತಯಾರಾಗುತ್ತದೆ. ಜೀವಕೋಶದೊಳಗೆ ಡಿಎನ್ಎ ವರ್ಣತಂತು ಎಂದು ಕರೆಯಲಾದ ಉದ್ದನೆಯ ರಚನೆಗಳಲ್ಲಿ ವ್ಯವಸ್ಥಿತಗೊಂಡಿದೆ. ಕೋಶ ವಿಭಜನೆಯ ಸಮಯದಲ್ಲಿ ಈ ವರ್ಣತಂತುಗಳು ಡಿಎನ್ಎ ನಕಲಾಗುವ ಪ್ರಕ್ರಿಯೆ ಭಾಗವಾಗಿ ನಕಲಾಗಿ ಪ್ರತಿ ಜೀವಕೋಶಕ್ಕೂ ಪೂರ್ಣ ಸಂಖ್ಯೆಯ ವರ್ಣತಂತುಗಳನ್ನು ಕೊಡುತ್ತವೆ. ಯೂಕ್ಯಾರಿಯೋಟ್ ಜೀವಿಗಳು (ಪ್ರಾಣಿಗಳು, ಸಸ್ಯಗಳು, ಶಿಲೀಂಧ್ರ ಮತ್ತು ಪ್ರೊಟಿಸ್ಟ್‌ಗಳು) ಬಹುತೇಕ ಡಿಎನ್ಎಯನ್ನು ಜೀವಕೋಶದ ಬೀಜಕಣದಲ್ಲಿ ದಾಸ್ತಾನು ಮಾಡುತ್ತವೆ ಮತ್ತು ಅಲ್ಪ ಪ್ರಮಾಣದ ಡಿಎನ್ಎ ಮೈಟೋಕಾಂಡ್ರಿಯ ಅಥವಾ ಹರಿದ್ರೇಣುಗಳಂತಹ ಅಂಗಕಗಳಲ್ಲಿ ಇದೆ. ಇದಕ್ಕೆ ಭಿನ್ನವಾಗಿ ಪ್ರೋಕ್ಯಾರಿಯೋಟ್‌ಗಳಲ್ಲಿ (ಬ್ಯಾಕ್ಟೀರಿಯ ಮತ್ತು ಅರ್ಕಿಯ) ಡಿಎನ್ಎ ಜೀವರಸದಲ್ಲಿ ಇರುತ್ತದೆ. ವರ್ಣತಂತುಗಳ ಒಳಗೆ ಹಿಸ್ಟೋನ್‌ಗಳಂತ ಕ್ರೊಮಾಟಿನ್ ಪ್ರೋಟೀನ್‌ಗಳು ಡಿಎನ್ಎಯನ್ನು ಒತ್ತಾಗಿ ಸೇರಿಸುತ್ತವೆ ಮತ್ತು ವ್ಯವಸ್ಥಿತಗೊಳಿಸುತ್ತವೆ. ಈ ಒತ್ತಾದ ರಚನೆ ಡಿಎನ್ಎ ಯಾವ ಭಾಗ ಲಿಪ್ಯಂತರಗೊಳ್ಳುತ್ತದೆ ಎಂಬುದನ್ನು ನಿಯಂತ್ರಿಸಲು ಸಹಾಯ ಮಾಡುವ ಮೂಲಕ ಡಿಎನ್ಎ ಮತ್ತು ಇತರ ಪ್ರೋಟೀನ್‌ಗಳ ನಡುವಿನ ಅಂತರ್‌ಕ್ರಿಯೆಯ ಮಾರ್ಗದರ್ಶನ ಮಾಡುತ್ತದೆ, 
ಹೆಸರು ಮತ್ತು ಆಸ್ತಿತ್ವದ ರೂಪ
ಡೈಆಕ್ಸಿರೈಬೊ ನ್ಯೂಕ್ಲಿಯಿಕ್ ಆಮ್ಲ
ನ್ಯೂಕ್ಲಿಯಿಕ್ ಆಮ್ಲ ಹೋಲಿಕೆಗಳು
ನ್ಯೂಕ್ಲಿಯಿಕ್ ಆಮ್ಲ ಅನುಕ್ರಮ